钦定古今图书集成/明伦汇编/氏族典/第301卷 > 《廖用贤尚友录》 > 梁鸿
## 钦定古今图书集成/明伦汇编/氏族典/第301卷 > 《廖用贤尚友录》 > 梁鸿

按《后汉书梁鸿传》：“鸿字伯鸾，扶风平陵人也。受业太
学，家贫而尚节介，博览无不通，而不为章句。学毕，乃
牧豕于上林苑中。曾误遗火，延及它舍，鸿乃寻访烧
者，问所去失，悉以豕偿之。其主犹以为少，鸿因为执
勤不懈。朝夕。邻家耆老见鸿非恒人，乃共责让主人，
而称鸿长者，于是始敬异焉，悉还其豕，鸿不受而去”，
归乡里。埶家慕其高节，多欲女之，鸿并绝不娶。同县
孟氏有女，状肥丑而黑，力举石臼，择对不嫁。至年三
十，父母问其故，女曰：“欲得贤如梁伯鸾者。”鸿闻而聘
之。居有顷，入霸陵山中，以耕织为业，咏诗书，弹琴以
自娱。仰慕前世高士，而为四皓以来二十四人作颂。
因东出关，过京师，作《五噫之歌》。肃宗闻而非之，求鸿
不得，乃易姓运期，名燿，字侯光，与妻子居齐鲁之间。
有顷，又去适吴，依大家皋伯通居庑下，为人赁舂。每
归，妻为具食，不敢于鸿前仰视，举案齐眉。伯通察而
异之，舍之于家。鸿潜闭，著书十馀篇。疾且困，告主人
曰：“昔延陵季子葬子于嬴博之间，不归乡里，慎勿令
我子持丧归去。”及卒，伯通等为求葬地于吴，《要离蒙》
傍。